ОКД-11-05-1

03.01.2019 г.

**ПРОТОКОЛ**

*от заседание на Областен координационен щаб във връзка с възникнало огнище на АЧС*

Днес, 03.01.2019 г. от 10:00 часа в зала „Пресцентър” на Областна администрация Областна епизоотична комисия проведе заседание във връзка с възникнало огнище на Африканска чума по свинете на територията на област Силистра. Срещата бе председателствана от заместник областния управител Живко Желязков.

На заседанието присъстваха:

*Приложен присъствен списък.*

Заседанието бе открито от г-н Ж. Желязков, който информира присъстващите, че има положителни проби от диви прасета за болестта Африканска чума по свинете /АЧС/, на територията на област Силистра, след което предостави думата на секретаря на Комисията и ръководител на Областна дирекция „Безопасност на храните“ – д-р Борислав Каменов за подробна информация към момента и предложение за набелязване на мерки за недопускане разпространението на болестта.

Д-р Каменов информира участниците в заседанието, че основен разпространител са дивите прасета и обърна внимание на сериозните превантивни мерки при лов. Той съобщи, че подадените в лаборатория на БАБХ досега проби, след регистрирания случай в местността „Зеленка“, общо 480 на брой, са отрицателни. Специалистът съобщи още, че резултатите са видни на сайта на Агенцията на третия ден, след тяхното изпращане. По негово предложение членовете на Комисията гласуваха да бъде извършено до 10 януари 2019 г. ново преброяване на прасетата в т. нар. задни дворове. Данните са нужни и ще бъдат предоставени и на екип специалисти от ЕС, които в периода 10-14.01.2019 г. ще извършат проверка на предприетите действия срещу заболяването на територията на област Добрич, добави още д-р Каменов. От доклада му стана ясно, че има нов стопански обект – разградска фирма отглежда 1300 прасета в свинекомплекса в каварненското село Септемврийци.

В хода на дискусията заместник областният управител отправи питане по отношение на липсата на забрана за събиране на трюфели, на което д-р Каменов заяви свидетелите на действия по събиране на трюфели да отправят писмено питане до ОДБХ – Добрич, което ще бъде препратено по компетентност към МЗХГ.

С изчерпване на предложенията и постигане на договореност между институциите за стиковане на действията заместник областният управител Ж. Желязков закри заседанието.

*Приложение:*

1. Присъствен списък

За Председател: ……….………….

 **ЖИВКО ЖЕЛЯЗКОВ**

Протоколчик: .…………………

 **ВИРЖИНИЯ ГЕОРГИЕВА**

 *Главен експерт „ВО“*